**О Б Щ И Н С К А И З Б И Р А Т Е Л Н А К О М И С И Я**

**Г Р А Д Х А С К О В О**

**П Р О Т О К О Л № 61**
Хасково, 27.06.2016 г.

Днес, 27.06.2016 г., в гр. Хасково, ОИК – Хасково проведе свое заседание.

Присъстваха:

 Председател: Пламен Стефанов Лечев

Заместник председател: Димитър Велев Димитров

 Секретар: Емине Адем Махмуд

 Членове: Венелин Карев Челебиев

 Георги Владимиров Димитров

 Славея Георгиева Костадинова

 Венета Недялкова Димитрова

 Ангел Йовчев Димитров

Отсъстващ – Тодорка Стоянова Стоянова, Марияна Иванова Коджаниколова и Боряна Радкова Делчева.

Заседанието бе открито от председателя Лечев:

Колеги, откривам заседанието на ОИК – Хасково. Имаме кворум и може да вземаме решения.

Предлагам заседанието да протече при следния дневен ред:

1. Обсъждане на постъпил сигнал от Георги Иванов Иванов, ръководител на „Коалиция За Хасково“, с вх.№ 327/24.06.2016г.

По точка **първа** от дневния ред докладва председателя:

Колеги, постъл е сигнал от Георги Иванов Иванов ръководител на „Коалиция за Хасково“, с вх.№ 327/24.06.2016г., с която информира ОИК-Хасково, че за кметовете на с.Корен, с.Гарваново и с.Малево, общ. Хасково, са налице отрицателни предпоставки за заемане на изборните длъжности съгласно разпоредбите на чл.41, ал.1 от ЗМСМА. В сигнала се прави искане да бъдат проверени и всички останали кметове относно обстоятелствата цитирани по-горе. Колеги, моля за вашето становище.

Славея Костадинова: От сигнала считам, че следва за всички кметове в Община Хасково да се направи запитване до ТД на НАП и Търговския регистър за наличие на отрицателни предпоставки по закона.

Димитър Велев: Колеги, не бива да ставаме разследващ орган, като считам, че следва да се ограничим до процедура и проверка само относно лицата посочени в конкретния сигнал.

Пламен Лечев: Колеги, подлагам на гласуване двете мнения, дали да се извърши проверка относно всички кметове в Община Хасково или само на цитираните в сигнала.

При явното гласуване за извършване на проверка на всички кметове, „ЗА“ са: Емине Махмуд, Славея Костадинова и Венета Димитрова.

При явното гласуване за извършване на проверка само на цитираните в сигнала длъжностни лица, „ЗА“ са: Пламен Лечев, Димитър Велев, Венелин Челебиев, Георги Димитров и Ангел Йовчев.

След проведеното гласуване, на основание чл.87, ал.1, т.1 от ИК, Общинската избирателна комисия

**Р Е Ш И :**

 Да се изготвят и изпратят писма до г-н Веселин Вълчев Хаджиев – кмет на с.Корен, общ.Хасково, до г-н Иван Делчев Христов – кмет на с.Гарваново, общ.Хасково и до г-н Михаил Велизаров Михайлов – кмет на с.Малево, общ.Хасково, като на същите се укаже , че в три дневен срок от получаването им, следва да представят пред ОИК – Хасково документи, удостоверяващи изпълнението на разпоредбите на чл.41 от ЗМСМА.

 Да се изпрати запитване до ТД на НАП - офис Хасково, като се изиска писмен отговор относно, осигурителния статус по ПР (от кои осигурители след 02.12.2015г.) са осигурени лицата:

* Веселин Вълчев Хаджиев, с ЕГН: \*\*\*\*\*\*\*\*\*\*
* Иван Делчев Христов, с ЕГН: \*\*\*\*\*\*\*\*\*\*
* Михаил Велизаров Михайлов, с ЕГН: \*\*\*\*\*\*\*\*\*\*

След изчерпване на дневния ред, заседанието на ОИК – Хасково бе закрито от председателя на комисията.

ПРЕДСЕДАТЕЛ: СЕКРЕТАР:

Пламен Лечев Емине Махмуд